“กรมควบคุมมลพิษ” พบ PM2.5 เกินมาตรฐาน 7 พท.กรุงเทพฯ หลังจราจรหนาแน่นเกิดฝุ่นสะสม
“กรมควบคุมมลพิษ” พบ PM2.5 เกินมาตรฐาน 7 พื้นที่ในกรุงเทพฯ หลังปริมาณรถหนาแน่น การจราจรติดขัด เกิดฝุ่นละอองสะสม
“กรมควบคุมมลพิษ” พบ PM2.5 เกินมาตรฐาน 7 พื้นที่ในกรุงเทพฯ หลังปริมาณรถหนาแน่น การจราจรติดขัด เกิดฝุ่นละอองสะสม
14 ม.ค. 2563

กรมควบคุมลพิษ รายงานข้อมูลคุณภาพอากาศ ประจำวันที่ 14 มกราคม 2563 เวลา 7.00 น. ระบุ จากผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 49 สถานี ตรวจวัดค่าได้ 27 – 57 ไมโครกรัม/ลูกบาศก์เมตร (ค่ามาตรฐานไม่เกิน 50 มคก./ลบ.ม) พบว่าปริมาณฝุ่นละอองในภาพรวมมีแนวโน้มเพิ่มขึ้นเมื่อเทียบกับเช้าเมื่อวาน เนื่องจากในช่วงค่ำวานนี้ รวมถึงเช้าวันนี้ มีปริมาณรถหนาแน่น การจราจรติดขัดในหลายเส้นทาง ทำให้ฝุ่นละอองเกิดการสะสม

โดยพื้นที่ที่มีปริมาณฝุ่นละอองเริ่มมีผลกระทบต่อสุขภาพจำนวน 7 พื้นที่ ได้แก่ เขตหลักสี่ 51 ไมโครกรัม , เขตคลองสาน 51 ไมโครกรัม , เขตวังทองหลาง 53 ไมโครกรัม , เขตบางคอแหลม 53 ไมโครกรัม , เขตคลองเตย 53 ไมโครกรัม , เขตพระนคร 55 ไมโครกรัม และเขตบางเขน 57 ไมโครกรัม

ทั้งนี้ ประชาชนในพื้นที่ดังกล่าว ควรเฝ้าระวังสุขภาพ ลดระยะเวลาการทำกิจกรรมกลางแจ้ง สำหรับผู้ที่ต้องดูแลสุขภาพเป็นพิเศษ ควรลดระยะเวลาการทำกิจกรรมกลางแจ้ง หรือใช้อุปกรณ์ป้องกันตนหากมีความจำเป็น ถ้าหากมีอาการทางสุขภาพ ควรปรึกษาแพทย์